 1978kii aniga oo dhigta fasalkii iigu dambeeyay ee dugsiga sare ayaa waxaa inoo yimid macallin yiri waxaan idiin dhigayaa suugaan, markaas buu wuxuu billaabay in uu gabay inoo aqriyo, marka uu ku yimaado meel qabiil wax ka sheegaysa ama qolo gaar ah lagu magacaabayo wuu ka boodaa mana sharxo, arrintaas aad baan uga caroon jiray, maxaa yeelay annagu suugaan baan dersaynaa, waxna inagama gelin ninkii ka xanaagaya magac qabiil ee gabay lagu sheegay. 